Líkini av tveimum av manningini á Bourbon Rhode funnin aftrat Franska reiðaríið, Bourbon, boðar nú frá, at í stóru leitingini eftir saknaðum eftir Bourbon Rhode-skipbrotið eru líkini av tveimum av manningini funnin aftrat. Higartil eru tríggir av teimum ellivu saknaðu funnir, átta eru eftir. Franska sjóverjan og amerikanska bjargingartænastan hjálpa Bourbon-reiðarínum í leitingini eftir teimum átta saknaðu. Seinastu dagarnar eru fleiri skip og flogfør komin at leita, millum anna tíggju farmaskip, eitt Falcon 50-flogfar frá fronsku sjóverjuni og eitt C130 Hercules-flogfar frá US Coast Guards. Ein fronsk fregatt stjórnar og samskipar leitingina í umleið 40 økjum. Í einum tíðindaskrivi leggur reiðaríið dent á, at leitingin heldur fram, og stjórin í Bourbon, Gael Bodénes, takkar øllum fyri sjálvbodnu hjálpina. fekk trupulleikar, tá tað varð rakt av einari stig-4 ódn í Karibiska havinum, og sakk einar 1.200 fjórðingar úr oynni Martinique. Leygardagin vórðu tríggir av manningini bjargaðir á lívi. Teir vórðu tiknir upp úr einum lítlum bjargingarbáti. Sambært NBC er Bourbon Rhode triðja skipið, sum er sokkið í ódnarveðri í sama øki seinastu 10 árini. Í oktober í 2012 sakk seglskipið, Bounty. Farmaskipið, El Faro, sakk við mann og mús í oktober í 2015. Manningin taldi 33.